google/wiki40b huggingface dataset:
Mao Wenlong

Mao Wenlong (tradisjonell kinesisk: 毛文龍, forenklet kinesisk: 毛文龙, pinyin: Máo Wénlóng, Wade-Giles: Mao Wen-lung; født 10. februar 1579 i Hangzhou i Kina, henrettet 24. juli 1629), stilnavn Zhennan,  振南; pinyin: Zhènnán; Wade–Giles: Chen-nan) var en general i Ming-dynastiets siste tider. Han er mest kjent for sin ledelse av ming-styrken i sjøslag mot mandsjuiske Qing-styrker i Gulehavet under Qing-herskernes erobring av Korea.

Bakgrunn

Mao Wenlong kom fra Hangzhou i Zhejiang og tjente i sine yngre år til livets opphold som spåmann. Han sluttet seg til Ming-militæret i Shanhaiguan ved Den kinesiske mur nord i landet omkring år 1600.

Karriere

Mao Wenlong er noen ganger gitt skylden for at mandsjuene den gang invaderte Korea. Han er kjent for å ha operert mot mandsjuene fra baser på den koreanske halvøy - Korea var den gang alliert med Ming-dynastiets Kina. Da mandsjuene satte igang ,med en straffeoperasjon mot Joseon-dynastiet i Korea, beordret general Mao de kinesiske styrker til å trekke seg tilbake. Dette opprørte mange handelsfolk i Beijing som frem til da hadde drevet handel med Korea-halvøya.
Mao våget aldri å trekke de større av mandsjuenes byer inn i krigen, selv om det syntes å ha vært klare strategiske fordeler ved å gjøre det. I tillegg betalte Mao bestikkelser til mange evnukker og embedsmenn. På denne måte klarte Mao å sikre seg innflytelesrike allierte i sin egen maktkamp mot Yuan Chonghuan (1584 – 1630), en annen ledende hærfører som kjempet for Ming-dynastiet.
Han var også kjent for bruk av artilleri og for en vellykkede integrering av vesterlandsk militær taktikk i de kinesiske hærstyrker.
Mao Wenlong bedrev også utstraks smuglervirksomhet. Dette klarte han ved hjelp av sin bruk av Mings marinekorps. Virksomheten bidro sterkt til det nordlige Kinas økonomiske liv, på en måte som i høy grad kom Mao til gode. Han ble ble til slutt avslørt og henrettet for smugling av Yuan Chonghuan, som da var blitt forfremmet av Ming-keiseren så å si til militærdiktator.
Det antas at Maos død var en av grunnene til den økonomiske nedgangen i riket som så fulgte, og således også til Ming-dynastiets undergang.
Skyggebok

En skyggebok er en samling av magiske og religiøse tekster i Wicca- eller andre neopaganistiske tradisjoner. Ved innvielsen skriver den nye heksa av for hånd fra boka til den som har initiert henne. Hekser som ikke er aktive i en sirkel, kan lage sin egen skyggebok. Det betyr at boka er mer en personlig magisk dagbok enn en tradisjonell tekst. Dette betyr at bøkene kan variere mye, men de fleste har en kjerne som går tilbake til den skyggeboka Gerald Gardner skrev da han stiftet Wicca på begynnelsen av 1960-tallet.
Begrepet «skyggebok» har både en tradisjonell og en symbolsk betydning. Den kristne kirke så på heksene som mennesker fra skyggesiden, og boken ble derfor skyggenes bok. En annen forklaring er at i boken nedtegner det uvirkelige som mennesket ikke forstår, noe som er skygger av det som kan oppfattes som virkelighet.

Se også Svarteboka og Grimoire.
Extraordinary Popular Delusions and the Madness of Crowds

Extraordinary Popular Delusions and the Madness of Crowds («ekstraordinære populære vrangforestillinger og massenes galskap») er en fortelling om populære feiltagelser, som ble skrevet av den skotske journalisten Charles Mackay, og første gang utgitt i 1841. Boken er inndelt i de tre emnene «nasjonale vrangforestillinger» (National Delusions), «spesielle dumheter» (Peculiar Follies) og «filosofiske vrangforestillinger» (Philosophical Delusions). På tross av dens journalistiske og sensasjonelle stil, har boken samlet en god del akademisk støtte som et betydelig verk innenfor historien til sosialpsykologi og psykopatologi.
Emnene innbefatter finansbobler, alkymi, korstog, hekseprosessene, profetier, spådomskunst, mesmerisme, politikkens og religionens påvirkning av hår og skjegg, giftmord, spesielle dumheter i storbyer, populær beundring av store tyver, dueller og relikvier. Økonomene Andrew Tobias og Michael Lewis har lovpriset de tre kapitlene om finansbobler. Astronomen Carl Sagan nevner boken i sin egen omtale av pseudovitenskap, populære vrangforestillinger og bedrageri.
Salto (Uruguay)

Historie

Byen ble grunnlagt i 1756 og er administrativt senter i departementet Salto.

Næringsliv

Distriktene rundt byen er jordbruksområder, hvor det i tillegg til kvegavl blant annet også dyrkes sitrusfrukter, sukkerrør og vindruer. Salto er et handelsenter for korn og grønnsaker. Byen har også en landbruksskole. De største industrinæringene er næringsmiddelindustri, skipsbygging og produksjon av kjemiske produkter, legemidler og flettede kurver. Noen kilometer nord for byen ligger den nevnte Salto Grande-demningen i elva Uruguay, hvor det ligger et betydelig vannkraftverk.
Salto har regelmessige bussforbindelser til Montevideo. Det er også en lokal lufthavn i byen, med planer om å forbedre og utvide den, noe lokale forretningsfolk er spesielt interessert i for å muliggjøre frakt, spesielt av frukt, direkte fra regionen til eksterne markeder.

Parker

Salto by har en park, Parque Harriague, grunnlagt i 1951.

Transport

Ruta 3 forbinder Salto med San José de Mayo, Trinidad, Young og Paysandú (sør), Belén og Bella Unión (nord).
 Ruta 31 forbinder Salto med Albisu og Tacuarembó.

Fly

Salto har en flyplass,  Nueva Hesperides internasjonale lufthavn.
Ugly Betty

Opphav

Ugly Betty bygger på den colombianske telenovelaen Betty la fea, som også er innspilt i en meksikansk versjon. Serien er imidlertid skrevet om for å passe inn i et New York-miljø. Den meksikanske skuespilleren Salma Hayek var involvert i produksjonen, og den opprinnelige «Betty la fea» fra den colombianske originalen, Ana Maria Orozco, har også opptrådt i en birolle i serien.
Rhombocoleidae

Utseende

De fleste av artene er beskrevet ut fra løsrevne dekkvinger, det vanskeliggjør den systematiske plasseringen. Disse dekkvingene er mellom 2,3-10 millimeter lange, altså var disse billene små til middelsstore.

Historie

Gruppen er kjent fra Perm, 268-252 millioner år før nåtid fra Russland og Sør-Afrika.
Aronsletta

Aronsletta er ei slette nordvest i Prestegårdsskogen i Vestskogen på Nøtterøy i Færder kommune. Den ligger like øst for Skogstjerneveien og sørvest for Labakken, og er forbundet med begge stedene med stier. Fra Aronsletta går det også en sti sørøstover gjennom skogen som fortsetter som Kirkeveien forbi Nøtterøy prestegård opp til Nøtterøy kirke.
På Aronsletta er det ei fotballøkke og en liten bakke som benyttes til aking om vinteren.
Før Vestskogen ble gjort om til boligområde i 1960-åra, var Aronsletta en av to fotballplasser i det som da var kjent som Skauen. Den ble også brukt som start- og målområde for skirenn. I disposisjonsplanen for Vestskogen fra 1963 var det bestemt at Aronsletta skulle moderniseres med treningsbane, ballfelt, akebakke og hoppbakke, men dette ble det aldri noe av.
Norsk Jernbaneforbund

Norsk Jernbaneforbund (NJF) er et fagforbund som ble opprettet i 1892. Forbundet organiserer de fleste ansatte i Jernbanedirektoratet, Bane NOR SF,  Norges Statsbaner AS (NSB) med datterselskaper som f eks CargoNet AS og Nettbuss AS samt ansatte i Flytoget AS, Entur AS, Norske Tog AS, Mantena AS og andre jernbanerelaterte offentlige virksomheter. Forbundet har vel 14 700 medlemmer.
NJFs søsterorganisasjon Norsk Lokomotivmannsforbund organiserer Lokomotivførerne. 
NJF ble tilsluttet Landsorganisasjonen i Norge i 1919. Fungerende forbundsleder er Jane Brekkhus Sæthre.
Cubidens

Utbredelse

Arten lever i Australia.
Nikolaus Harnoncourt

Liv og virke

Harnoncourt vokste opp i Graz i Steiermark og tok musikkutdannelsen i Wien. I perioden 1952-69 var han ansatt som cellist ved Wiener Symphoniker. Samtidig dannet han ensemblet Concentus Musicus Wien sammen med kona Alice Hoffelner, som var fiolinist. Formålet med ensemblet var å framføre musikk fra middelalder, renessanse og barokk så tidsriktig som mulig ved å anvende originalinstrumenter.
I 1971 startet Harnoncourt og Gustav Leonhardt et prosjekt med å spille inn alle Johann Sebastian Bachs kantater. Prosjektet ble avsluttet i 1990.
Harnoncourt oppførte musikkverk med en rekke ulike orkestre som bruker moderne instrumenter, men hadde fortsatt øye for autentiske instrumenter. I årene 1972-92 underviste Harnoncourt i direksjon og kunnskap om historiske instrumenter ved Mozarteum i Salzburg. Harnoncourt var medlem av den svenske Kungliga Musikaliska Akademien.
Marguerite Gérard

Liv og virke

Fra midten av 1770-årene studerte Gérard tegning, maling og grafisk trykk hos svogeren Jean-Honoré Fragonard (1732–1806). Det ser ut til at hun i 1778 gjorde fem grafiske trykk i samarbeid med ham. 
På slutten av 1780-tallet hadde Marguerite Gérards små historiserende genremalerier inspirert av det nederlandske 1600-tallet allerede gitt henne et navn i Paris. Under innflytelse av kunstnere som Gerhard Terborch og Frans van Mieris den eldre tilegnet hun seg en maleteknikk med hovedvekt lå på en lett og tett fargetegning, samt på skyggevirkning og lysspill, noe som gav et presist og detaljrikt maleri. 
Som svar på nye markedsmessige forhold begynte hun i revolusjonsåret 1789 å lage skisseartede portretter av enkeltmennesker eller gruppeportrett, ofte familiebilder. Ved hjelp av ulike standardteknikker kunne mindre portrett utføres etter en sitting. Marguerite Gérard brukte også en standardisert modell for sine portrett der personen kunne sitte eller stå ved et bord, i blant med et musikkinstrument.
Prisen på mange standardiserte portrett sank drastisk med revolusjonen, men Gérard fikk likevel gode priser for sine små portrett og ble temmelig velstående. Hun bodde hele livet med sin søster og svoger i deres bosted i Louvre og kunne sammen med dem kjøpe et hus på landet. Ved hennes bortgang ble formuen hennes vurdert til mer enn 50 000 francs.

Ettermæle

Ved siden av Élisabeth Vigée-Le Brun (1755–1842), Adélaïde Labille-Guiard (1749–1803) og Angelica Kauffmann (1741–1807) ble Marguerite Gérard regnet som sin tid mest kjente kvinnelige maler.
Tross berømmelsen i sin egen levetid, ble Gérard marginalisert i 1900-tallets kunsthistorieskriving, slik også mange andre av tidens kvinnelige kunstnerne ble. Riktignok nevnte flere eldre historikere henne, som Pierre Lespinasse i La Miniature en France au XVIII  siècle (Paris et Bruxelles 1929) og Léo Schidlofs The Minature in Europe (Graz 1964), men svært knapt. Først med utstillingen Marguerite Gérard.  Artiste en 1789, dans l'atelier de Fragonard i Paris 2009 har det igjen blitt oppmerksomhet rundt hennes kunst.
Mange av Gérards malerier oppbevares i Musée Fragonard i Grasse.
Statens prisdirektorat

Statens prisdirektorat ble opprettet 21. juli 1917 for å regulere priser og å føre register over monopol- og storbedrifter og konkurranseregulerende sammenslutninger. Direktoratet var først underlagt Provianteringsdepartementet, og overført til Sosialdepartementet fra 20. oktober 1922. 
Direktoratet ble nedlagt og erstattet av Trustkontrollkontoret (underlagt Justisdepartementet) fra 12. mars 1926, men ble gjenopprettet av Administrasjonsrådet for å regulere priser fra 19. september 1940. Prisdirektoratet ble underlagt Innenriksdepartementet, overført til Finansdepartementet fra 27. november 1944, og til Lønns- og prisdepartementet fra 1955. 1. januar 1994 ble Prisdirektoratet og Statens pristilsyn slått sammen til Konkurransetilsynet.
Sør-Kutzbass kraftverk

Sør-Kutzbass kraftverk (russisk: Juzjno-Kuzbasskaja GRES) er et varmekraftverk i Kaltan ved Kemerovo i Kemerovo oblast, asiatiske Russland. Det eies og opereres av et regionalt kraftselskap, og har en produksjonskapasitet på 554 MW. Brenselstype er kull, naturgass og mazut.
Byggingen av kraftverket begynte omkring 1949, og første byggetrinn stod ferdig i 1952. Kraftverket har senere blitt utvidet og fornyet ved en rekke anledninger.
Olsenbanden og Dynamitt-Harry

Handling

Olsenbanden er tilbake, og denne gangen bestemmer Egon seg for å bli lovlydig. I stedet for å gjøre store pengekupp, bestemmer Olsenbanden seg for å begynne å jobbe som hederlige samfunnsborgere. Men når et ran oppstår i Norges Bank, og da skylden blitt lagt på de tre tidligere-forbryterne, må de bare ta på seg hattene og vise at de er uskyldige.

Trivia

Basse kalles Birger i denne filmen, mens i den første filmen Olsen-Banden er han den mellomste, og det er storebroren som heter Birger.
Denne filmen skiller seg fra de øvrige filmene på flere måter. Først og fremst fordi banden i denne filmen ikke begår noen forbrytelser, men derimot jakter forbrytere for å renvaske seg selv. Det er også den eneste filmen som har en engelsktalende hovedskurk, som sammen med sin karikerte gangsterbande (med svarte hatter, hvite frakker, solbriller og gevær i instrumentkasser) fremstår som en sterk parodi på typiske gangsterstereotypier man finner i tegneserier og gamle filmer. 
Dette er også en av totalt to filmer i serien som ikke er regissert av Knut Bohwim. Den andre er Olsenbandens siste bedrifter fra 1975, som er regissert av Knut Andersen. Disse to filmene skiller seg også fra de øvrige ved at Egon forsvinner i en annen retning når han kommer ut fengselsporten i starten, til tross for at Benny og Kjell står og venter der de pleier. I denne filmen er det bare for et øyeblikk, da han skal hente sin nye flamme, Bodil Hansen.
Det er første gang det velkjente Olsen-banden themet brukes i en norsk film. I den første første filmen ble det brukt musikk komponert spesifikt for den norske filmatiseringen, men fra og med denne filmen tok man i bruk kjenningsmelodien fra de danske filmene, som også endte med å bli kjenningsmelodien for alle de senere norske.
Sigurd Evensmo

Liv og virke

I ungdomsåra var han aktiv for Clarté og i kontakt med Mot Dag, men han meldte seg inn i AUF og arbeidet aktivt der. I 1931 ble han den første leder av Aust-Agder Arbeideridrettskrets, men overlot det vervet etter ett år til Olav Knutsen. Han begynte som journalistlærling i Hamar Arbeiderblad og fortsatte siden som journalist i flere ulike arbeideraviser, blant annet Tiden i Arendal, Fremtiden i Drammen og på Arbeidernes pressekontor, nå Avisenes Nyhetsbyrå i Oslo, og i 1939 begynte han i Arbeiderbladet. 
Under krigen var Evensmo aktivt med i motstandsarbeidet, han skrev i den illegale avisen Bulletinen, noe som førte til at han måtte gå i dekning og forsøke å flykte fra Norge i 1942. Evenmos forsøk på flukt skulle foregå fra Ålesund MK «Viggo», men ble avslørt av medlemmer fra Rinnanbanden.  
Fra 1953 var han sentral i redaksjonen i avisen Orientering. I periodene 1953–1959 og 1961–1963 sto han som redaktør. 
Han var filmkronikør i NRK fra 1948 til 1962.
Før krigen hadde han fått gitt ut et skuespill, Konflikt i 1934. Den første romanen hans kom ut i 1945, Englandsfarere. Handlingen i boka hadde bakgrunn i Evensmos egne erfaringer fra krigen. Romantrilogien Grenseland (1947), Flaggermusene (1949) og Hjemover (1951) er et hovedverk i den norske etterkrigslitteraturen, og er en sosial og psykologisk skildring av brytningene mellom lands- og bymiljø og av en ung, intellektuell arbeidergutts utvikling i mellomkrigstida. Evensmo fikk Kritikerprisen for bøkene, og på slutten av 1970-tallet var trilogien grunnlaget for fjernsynsserien Grenseland som ble lagd av NRK. Romanene Gåten fra år null, Femten døgn med Gordona og Miraklet på Blindern kan alle katalogiseres som science fiction, og Evensmo var blant de første som skrev i denne sjangeren i Norge. Han skrev også manus til flere filmer, blant annet Line, basert på Axel Jensens roman, og  Bare et liv – historien om Fridtjof Nansen.
Christiansand stiftamt

Stavanger stift blir Christiansands stift

Eneveldskongen Frederik III innførte den 1. februar 1662 amt med amtsmenn i Norge istedenfor len som ble styrt av adelen. Norge ble delt opp i 11 amt, hvorav 4 var de gamle hovedlen som ble omgjort til stiftamt. I tillegg til Akershus, Bergenhus og Trondhjems stiftamt, var dette Stavanger stiftamt med Stavanger som stiftstad.
Allerede i 1670 foreslo stattholder Ulrik Frederik Gyldenløve at Christiansand skulle være stiftstad, og stiftet skulle foruten hovedamtet Christiansand (Agdesiden), bestå av de underliggende amtene Stavanger og Bratsberg. Den 4. oktober 1671 ble Ove Juel utnevnt til stiftsbefalingsmann for "Christianssand eller Agdersidens hovedamt". Han var fra 1669 visestattholder i Norge og som sådan bodde han på Akershus i Norge. I 1676 ble han visekansler i det danske kanselli, og fikk  Jens Toller Rosenheim som stedfortreder. Jens Rosenheim, som var en kjent jurist og sønn av borgermesteren i Christiania, Nils Nilsen Toller, og var utnevnt til amtmann i Lister amt. Han skulle "tillige i Ove Juels fravær, dog under hans direktion og efter foregående kommunikation, om noget vigtigt kunde forefalde, have indseende med Christiansands stifts hovedamt". Rosenheim ble imidlertid opptatt med utkast til den nye norske lov, og det eksisterer ingen embetsbrev fra hverken Juel eller Rosenheim. 
Ove Juel fikk den 11. desember 1679 avskjed som visekansler på grunn av sykdom og alderdom. Samtidig fratrådte han etter eget ønske som stiftamtmann i Norge mot løfte om første ledige stiftamt i Danmark. I 1680 ble amtmannen i Stavanger, baron Ludvig Holgersen Rosenkrantz, utnevnt som ny stiftamtmann. Det var i hans tid, i henhold til kongebrev av 6. mai 1682, at det ble endelig bestemt at Stavanger stift heretter skulle hete Christiansand stift, og at både stiftamtmannen og biskopen skulle bo i byen.
Byremo videregående skole

Byremo videregående skole ligger i Audnedal kommune i Vest-Agder fylke.
BLEVE

En BLEVE (engelsk forkortelse for Boiling liquid expanding vapor explosion eller kokende væske, ekspanderende dampeksplosjon) er en eksplosjon som følge av at en beholder med væske eller gass blir utsatt for kraftig oppvarming og deretter revner som følge av økning i innvendig trykk eller annen påvirkning.

Opprinnelse

Begrepet BLEVE ble først brukt av tre forskere ved det amerikanske forsikringsselskapet Factory Mutural i analysen av en ulykke ved et av forskningsanleggene deres i 1957 som involverte en kjemisk reaktor.

Tilfeller

Den alvorligste BLEVE i Europa skjedde 11. juli 1978 da en tankbil med ca. 23 tonn propylen eksploderte nær en campingplass mellom Barcelona og Valencia i Spania. 215 mennesker døde og ytterligere 67 ble skadet.
Flere tanker med olje eksploderte og 47 mennesker omkom etter at godstog lastet med råolje sporet av i den canadiske byen Lac-Mégantic i Quebec 6. juli 2013.
Etter Lillestrømulykken der to godstog kolliderte på Lillestrøm stasjon 5. april 2000 var det risiko for BLEVE da det brant i vogner lastet med 93 tonn propan. Ca. 2 000 mennesker ble evakuert.
Fekting under Middelhavslekene 1997

Fekting under Middelhavslekene 1997. Fekting var en av flere sporter under de trettende middelhavslekene som ble arrangert i Bari i Italia i perioden 13. til 25. juni 1997. Det var tolvte gangen som fekting var med på programmet under middelhavslekene. Det ble konkurrert i fire øvelser, tre for menn og en for kvinner. Mennene konkurrerte individuelt i florett, kårde og sabel og kvinnene i florett. Italia ble beste nasjon med tre gullmedaljer foran Frankrike med en.
Bamford

Historie

Stedsnavnet er nedtegnet i Domesday Book som Bamford, og det er sannsynligvis av angelsaksisk opprinnelse, Bēamford i betydningen «hovedvei med trær ved vadested.»
Sognekirken er dedikert Johannes Døperen og ble begynt ca 1860. Det er også en katolsk og en metodistkirke i landsbyen.
Landsbyens kirkegård inneholder en del graver som gravd ned på nytt fra de tidligere nabolandsbyene Derwent og Ashopton som følge av at disse ble langt under vann ved opprettelsen av vannreservoaret Ladybower i 1943.
Bamford vannmølle er blitt omgjort til leiligheter, men del av dens opprinnelige maskiner er fortsatt tatt vare på.
Wallander – Brødrene

Handling

Ekteparet Olof og Carolina Wrangel blir funnet myrdet på sitt storslagne gods. Etterforskningen viser at kvinnen ble torturert og voldtatt foran øynene på sin mann før de begge møtte døden. En død som må ha kommet som en befrielse med tanke på den utspekulerte tortur de begge måtte tåle. Til å hjelpe seg med saken har Kurt Wallander sin datter Linda og kriminaletterforsker Stefan Lindman, som begge nå får vise at de er minst like flinke etterforskere som Wallander.
Sakte men sikkert peker alt mot at det iscenesatte dobbeltdrapet handler om hevn, en hevn som skriver seg 20 år tilbake i tid.

Om filmen

Brødrene er den tredje wallanderfilmen i serien. DVD-en kom ut den 7. september 2005.
Bahrains Grand Prix 2008

Rapport

Det ble dobbelt Ferrari med Felipe Massa først i Bahrains Grand Prix 2008. Det var også Felipe Massa som tok starten etter at Robert Kubica ikke klarte å forsvare sitt beste startspor fra pole position. En annen som hadde en dårlig start – og en enda dårligere fortsettelse var Lewis Hamilton. Briten måtte klare seg uten poeng, noe som selvsagt ikke var bra for hans mesterskapsambisjoner. Kimi Räikkönen var en kort stund i posisjon til kanskje å kunne gjøre noe med Massa, men mye trafikk og ekstra skjerping fra teamkollegaen gjorde at han måtte nøye seg med andreplass. 
Til tross for Kubicas start ble det likevel en svært god dag for BMW Sauber med tredje og fjerdeplass. Det er Robert Kubicas andre pallplassering på rad. Dette var Massas andre seier i Bahrains Grand Prix, ettersom han også vant her i 2007. Dette var også Massas første seier hvor han ikke har startet fra pole position.
Generalen

Handling

Handlingen utspiller seg i 1862 under den amerikanske borgerkrigen. Lokomotivet «Generalen» er den store stoltheten til lokomotivfører Johnnie Gray (Buster Keaton). Til tross for at borgerkrigen skaper kaos i landet, frakter lokomotivet regelmessig passasjerer. Da lokomotivet en dag blir kapret for bruk i en sabotasjeaksjon, er Johnnies forlovede Annabelle (Marion Mack) om bord. Lokomotivføreren bestemmer seg for å redde det kjæreste han kjenner til: Annabelle og «Generalen».

Mottakelse

Generalen fikk dårlig kritikk og lav totalomsetning da den først ble utgitt. Variety skrev for eksempel at filmen var «langt fra morsom» og kalte det en «flopp». På grunn av den dårlige mottakelsen kunne ikke Keaton lenger jobbe uavhengig, og han måtte inngå en kontrakt med filmselskapet Metro-Goldwyn-Mayer.

Ettertid

Den har i ettertid fått klassikerstatus og betydelig bedre kritikk. Borghild Maaland fra Verdens Gang anmeldte filmen i 2004 og skrev: «Med sitt steinansikt, sin spretne kropp og fremfor alt sine uhyre kreative påfunn er Keaton ved et kunstnerisk høydepunkt i «Generalen». Tempoet er høyt, jakten heseblesende, og den store, lille komiker briljerer med sin unike balanse mellom det herlig latterlige og det ømt sårbare.» Karsten Meinich fra filmnettstedet Montages var også fornøyd da han anmeldte filmen i 2015: «Buster Keatons mesterverk Generalen (1926) er en sprudlende og konstant underholdende actionfilm, drevet av en engasjerende historie og oppfinnsom visualitet. Den er dessuten en sjelden fugl fra sin tid – for hvilke stumfilmer kan egentlig sies å være genuint underholdende for et moderne publikum?»
Generalen ble innlemmet i National Film Registry i 1989, et utvalg av filmer til bevaring i det amerikanske nasjonalbiblioteket Library of Congress, filmer som regnes som «kulturelt, historisk og estetisk betydningsfulle». I 2007 ble den kåret til filmhistoriens 18. beste spillefilm fra USA på listen «AFI's 100 Years...100 Movies».
Supreme Commander: Forged Alliance

Historie

UEF, Cybran og Aeon har i mange år vært i krig og slaktet og mistet hundrevis av ledere og soldater. Men det varer ikke lenger...
Menneskene tror at orginasasjonen Seraphim er utdødd. Men de tar feil. Da «Black Sun» fyrte av lagde den et tynt hull i den diminsjonale verden som Seraphim bruker som dør til galaksen til UEF. Når Seraphim's invasjon kommer—uten advarsel, blir jorden redusert til aske. Mens Seraphim gjør seg klar til å ødelegge resten av galaksen.
Trengt inn i et hjørne går UEF inn i Cybran nasjonen med den usikker allianse. De blir med Cursader Rhiza og en liten håndfull rester av Aoen-soldater som tilhører Princess Burke.
Strevende igjennom uoverstigelige odds, våger foreningen seg igjennom grusomme kriger mot både Seraphim og den nye hellige ordenen «Illuminate», og Aeon som ser på Seraphim som deres guder. Det blir en krig som kan bety undergangen av menneskeheten.